บันทึกรายงานการประชุม
สภาเทศบาลตำบลหนองพ้อ สมัยวิสามัญ สมัยที่ 1 ประจำปี 2553 (ครั้งที่ 1)
วันพุธ ที่ 18  มีนาคม  2553 เวลา 13.30 น.
ณ ห้องประชุมสภาเทศบาลตำบลหนองพ้อ

ผู้เข้าประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1
	นายสุชาติ  เทพโนรา
	ประธานสภาฯ
	สุชาติ  เทพโนรา
	

	2
	นายวีรวัฒน์  คงพรม
	ส.ท. เขต 2
	วีรวัฒน์  คงพรม
	

	3
	นายธงชัย  เพชรมั่ง
	ส.ท. เขต 1
	ธงชัย  เพชรมั่ง
	

	4
	นายอำพล  นิ่มชะนา
	ส.ท. เขต 2
	อำพล  นิ่มชะนา
	

	5
	นายพริ้ม  จอนนุ้ย
	ส.ท. เขต 1
	พริ้ม จอนนุ้ย
	

	6
	นายศุภชัย  ชูเนียม
	รองประธานสภาฯ
	ศุภชัย  ชูเนียม
	

	7
	นายแวก  คงเมฆ
	ส.ท. เขต 2
	แวก  คงเมฆ
	

	8
	นายสุพัฒน์  หนูจีนเส้ง
	ส.ท. เขต 1
	สุพัฒน์  หนูจีนเส้ง
	

	9
	นายอาธร  รานวล
	ส.ท. เขต 1
	อาธร  รานวล
	

	10
	นายสมพงศ์  ศรีเงิน
	ส.ท. เขต 1
	สมพงศ์  ศรีเงิน
	

	11
	นายนิยม  แก้วชูแสง
	ส.ท. เขต 1
	นิยม  แก้วชูแสง
	



ผู้ไม่เข้าประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1
	นายปรีชา  ชาญเมธี
	ส.ท. เขต 2
	-
	ลา

	
	
	
	
	



ผู้เข้าร่วมรับฟังการประชุม
	ลำดับที่
	ชื่อ – สกุล
	ตำแหน่ง
	ลายมือชื่อ
	หมายเหตุ

	1
	นายพิทักษ์  พวงมณี
	นายก ท.ต. หนองพ้อ
	พิทักษ์  พวงมณี
	

	2
	นายศุภชัย  รักปาน
	รองนายก
	ศุภชัย  รักปาน
	

	3
	นายสมคิด  รักปาน
	เลขานุการนายก
	สมคิด  รักปาน
	

	4
	นายคล้อย  สุขรุ่ง
	รองนายกฯ
	คล้อย  สุขรุ่ง
	

	5
	นายพันธ์ศักดิ์  ยุตตานนท์
	ผ.ญ. ม. 7
	พันธ์ศักดิ์  ยุตตานนท์
	

	6
	ดต. มนูญ  กลับอินทร์
	สายตรวจ
	มนูญ  กลับอินทร์
	

	7
	ดต. โสภณ  อักษรชู
	สายตรวจ
	โสภณ  อักษรชู
	

	8
	นายสมหมาย  ทองขาว
	เลขานุการสภาฯ
	สมหมาย  ทองขาว
	

	9
	น.ส. อุไรวรรณ  มุสิกสังข์
	ผ.ช. เลขานุการสภาฯ
	อุไรวรรณ  มุสิกสังข์
	




ระเบียบวาระการประชุม
สภาเทศบาลตำบลหนองพ้อ สมัยสามัญ สมัยแรก ประจำปี 2553 (ครั้งที่ 1)
วันที่  18  มีนาคม  2553 เวลา 13.30 น.
ณ ห้องประชุมสภาเทศบาลตำบลหนองพ้อ
*****************

ระเบียบวาระที่  1		เรื่องที่ประธานแจ้งให้ที่ประชุมทราบ
				
ระเบียบวาระที่  2		เรื่องรับรองรายงานการประชุมสภาเทศบาลตำบลหนองพ้อ สมัยสามัญ
				สมัยแรก ประจำปี 2553 (ครั้งที่ 1) เมื่อวันที่ 11 กุมภาพันธ์ 2553

ระเบียบวาระที่  3		3.1 คำแถลงนโยบายของนายกเทศมนตรีตำบลหนองพ้อ
				3.2 ร่างประกาศว่าด้วยประมวลจริยธรรมของข้าราชการการเมืองท้องถิ่นฝ่ายบริหาร
3.3 ร่างประกาศว่าด้วยประมวลจริยธรรมของข้าราชการการเมืองท้องถิ่นฝ่ายสภา     ท้องถิ่น

ระเบียบวาระที่  4		เรื่องการกำหนดสมัยประชุมสามัญประจำปี

ระเบียบวาระที่  5		เรื่องอื่น ๆ (ถ้ามี)

เริ่มประชุมเวลา 13.30 น.
			นายสมหมาย  ทองขาว ปลัดเทศบาล ได้ตรวจสอบจำนวนสมาชิกที่มาประชุม ครบองค์ประชุม เรียนเชิญนายสุชาติ  เทพโนรา ประธานสภาฯ เป็นประธานในที่ประชุม กล่าวเปิดการประชุม และดำเนินการประชุมตามระเบียบวาระการประชุม ดังนี้
ประธานสภาฯ		ก่อนที่จะเข้าสู่ระเบียบวาระการประชุมจะเป็นการกล่าวคำปฏิญาณตนในการเข้ารับตำแหน่ง
			ครั้งแรกต้องมีการปฏิญาณตน หลังคำว่า ข้าพเจ้าให้ออกชื่อของตนเอง และกล่าวตามข้าพเจ้า
			ดังต่อไปนี้
			“ข้าพเจ้า... ขอปฏิญาณว่า จะรักษาไว้ และปฏิบัติตามซึ่งรัฐธรรมนูญแห่งราชอาณาจักรไทยทั้ง
			จะซื่อสัตย์สุจริตและปฏิบัติหน้าที่เพื่อประโยชน์ของท้องถิ่น.”  ขอบคุณมากครับ นั่นคือคำปฏิญาณ
			ตนก่อนเข้ารับตำแหน่ง เข้าสู่ระเบียบวาระการประชุม
ระเบียบวาระที่  1	เรื่องที่ประธานแจ้งให้ที่ประชุมทราบ 
ประธานสภา ฯ		มีเรื่องที่แจ้งให้ทราบ  2  เรื่อง
1. เรื่องการสาธารณสุข เกี่ยวกับโรคที่มาในช่วงฤดูร้อน  คือ 1. 1.โรคอหิวาหรือโรคท้องร่วง
1.2 โรคไตยรอย  1.3 โรคพิษสุนัขบ้า ซึ่งทั้ง 3 โรคนี้จะมาในช่วงฤดูร้อน ดังนั้นจึงขอให้สมาชิกได้ประชาสัมพันธ์ให้ประชาชนทราบถึงการป้องกันต่อไป.
 2. เรื่องการแข่งขันกีฬา ช่วงนี้มีการแข่งขันกีฬาเทศบาลสัมพันธ์มีการแข่งขันหลายประเภท โดย       ทางเทศบาลตำบลหนองพ้อได้ส่งเข้าร่วม เพื่อให้ทุกคนมีส่วนร่วมทั้ง ลูกจ้าง ข้าราชการ นักการเมืองท้องถิ่นในการแสดงออกด้านกีฬา ก็ขอเชิญทุกท่านได้เข้าร่วมโดยพร้อมเพรียงกัน.
ระเบียบวาระที่  2               	เรื่องรับรองรายงานการประชุมสภาเทศบาลตำบลหนองพ้อ  สมัยสามัญ สมัยแรก ประจำปี                       2553 (ครั้งที่ 1 ) เมื่อวันที่ 11 กุมภาพันธ์ 2553 
มติที่ประชุม		     เห็นชอบ
ระเบียบวาระที่  3	   คำแถลงนโยบายของนายกเทศมนตรีตำบลหนองพ้อ 
ประธานสภาฯ	      ขอเชิญ นายกเทศมนตรีตำบลหนองพ้อ  ได้แถลงนโยบายต่อสภาเทศบาลตำบลหนองพ้อ       เรียนเชิญครับ	.
นายกเทศมนตรีฯ	     ท่านประธานสภาเทศบาลตำบลหนองพ้อที่เคารพท่านสมาชิกสภาเทศบาลตำบลหนองพ้อผู้ทรงเกียรติทุกท่าน ตามที่ได้มีการเลือกตั้งนายกเทศมนตรีและสมาชิกสภาเทศบาลตำบลหนองพ้อแทนตำแหน่งที่ว่าง 2 ตำแหน่ง เมื่อวันที่ 7 กุมภาพันธ์ พ.ศ. 2553 ผลการเลือกตั้งโดยประชาชนและการรับรองตามที่คณะกรรมการการเลือกตั้งได้มีการพิจารณาในการประชุม ครั้งที่ 26/2553  ลงวันที่ 2 มีนาคม พ.ศ. 2553 มีมติเป็นเอกฉันท์โดยวินิจฉัยว่า การเลือกตั้งครั้งนี้เป็นไปโดยสุจริตและเที่ยงธรรม คณะกรรมการจึงประกาศผลการเลือกตั้งให้กระผมนาย พิทักษ์  พวงมณี เป็นผู้ได้รับการเลือกตั้งเป็นนายกเทศมนตรีตำบลหนองพ้อ  ตามพระราชบัญญัติเทศบาล พ.ศ. 2496 แก้ไขเพิ่มเติมถึง (ฉบับที่ 12 ) พ.ศ. 2546  มาตรา 48 ทศบัญญัติ ให้นายกเทศมนตรีที่จะเข้าบริหารราชการต้องแถลงนโยบายต่อสภาเทศบาล ภายใน 30 วัน นับตั้งแต่ วันที่เข้าดำรงตำแหน่งเพื่อให้การบริหารงานเทศบาลได้บรรลุถึงภารกิจและพันธกิจที่ได้ให้ไว้แก่ประชาชน
	     กระผมนาย พิทักษ์ พวงมณี นายกเทศมนตรีตำบลหนองพ้อได้กำหนดนโยบายในการบริหารราชการของเทศบาลตำบลหนองพ้อ ภายใต้แห่งราชบัญญัติเทศบาลมีหน้าที่ต้องทำในเขตเทศบาล
นายกเทศมนตรีฯ	ตำบลจะเป็นแนวทางการปฏิบัติในการบริหารเพื่อพัฒนาเทศบาลตำบลหนองพ้อ ยึดมั่นในการปกครองระบอบประชาธิปไตยอันมีพระมหากษัตริย์ทรงเป็นประมุข และคลุมถึงแนวนโยบายพื้นฐานแห่งรัฐ เพื่อประโยชน์ของประชาชนในท้องถิ่นตามรัฐธรรมนูญแห่งราชอาณาจักรไทย พ.ศ. 2552 ที่เกี่ยวกับองค์กรปกครองส่วนองถิ่นโดยยึดหลักการบริหารกิจการบ้านเมืองที่ดี (หลักธรรมมาภิบาล)
	     องค์กรปกครองส่วนท้องถิ่นย่อมมีอำนาจหน้าที่โดยทั่วไปในการดูแลจัดทำบริการสาธารณะเพื่อประโยชน์ของประชาชนในท้องถิ่นและย่อมมีความเป็นอิสระในการกำหนดนโยบายการบริหารจัดบริการสาธารณะการบริหารงานบุคคล การเงิน การคลัง โดยคำนึงความสอดคล้องกับยุทธ์ศาสตร์ในการพัฒนาเทศบาล  ตำบล  อำเภอ  จังหวัด  ประเทศ ในส่วนร่วมด้วย
	     การกำหนดนโยบายภายใต้กรอบภารกิจที่กฎหมายกำหนด ซึ่งกระผม ได้ใช้ในการรณรงค์หาเสียง นโยบายดังกล่าวมุ่งหวังเพื่อพัฒนาคุณภาพชีวิตของประชาชนเทศบาลตำบลหนองพ้อให้ดีขึ้นยึดหลักการดำเนินงานบนพื้นฐานของเศรษฐกิจพอเพียงเน้นกระบวนการส่งเสริมการส่วนร่วมในการพัฒนาท้องถิ่น ภายใต้ระเบียบ กฎข้อบังคับ กฎหมาย 
	     กระผมมีความตั้งใจจะทำความเจริญให้แก่ท้องถิ่นและนำประโยชน์สุขมาสู่พี่น้องประชาชนชาวเทศบาลตำบลหนองพ้อเป็นสำคัญดังปณิธานว่า
	“รวมพลังสร้างความสามัคคีเพื่อพัฒนาท้องถิ่นให้ยังยืน”
	     ปัจจุบันท้องถิ่นเรามีสิ่งที่ต้องปรับปรุง ทำใหม่มากมายการบริหารเพื่อให้เกิดประโยชน์สุขแก่ประชาชนทั่วเขตเทศบาลจึงต้องอาศัยความรู้ ความสามารถ ความเอาใจใส่ ที่เข้าถึงรากฐานของปัญหาอย่างแท้จริง ประกอบกับการให้ความร่วมมือ สนับสนุนการมีส่วนร่วมของประชาชนเป็นสำคัญจะยึดมั่นอุดมการณ์  มีคุณธรรม โปร่งใส ตั้งใจทำงาน พบง่าย ใช้คล่อง ประชาชนมีส่วนร่วม
	     เทศบาลตำบลหนองพ้อในฐานะที่เป็นองค์กรปกครองส่วนท้องถิ่นมีการจัดการบริการสาธารณะแก่ประชาชนในท้องถิ่น มีความใกล้ชิด และความเป็นอยู่ของประชาชน ตั้งแต่ตั้งครรภ์ จนตาย ตามที่กฎหมายกำหนดให้เป็นอำนาจหน้าที่จะต้องบริหารจัดการพัฒนาเพื่อสร้างคุณภาพชีวิตของประชาชนในท้องถิ่นให้ดีขึ้น ซึ่งปัจจุบันท้องถิ่นเรามีสิ่งที่ต้องทำ มากมายหลายด้าน เช่น ด้านเศรษฐกิจ  สังคม ความปลอดภัย สตรี เด็กเยาวชน ผู้สูงอายุ ผู้ด้อยโอกาส สาธารณูปโภค การศึกษา กีฬา ศาสนา วัฒนธรรม ประเพณี ความสะอาดของถนนทางเดิน การกำจัดขยะมูลฝอย การป้องกันโรครวมทั้งการจัดการเรื่องการ ฆ่าสัตย์เพื่อบริโภค
	     บัดนี้กระผมแถลงนโยบายต่อสภาเทศบาลตำบลหนองพ้อตามนัยแห่งพระราชบัญญัติเทศบาล พ.ศ. 2496 (แก้ไขเพิ่มเติม (ฉบับที่ 12) พ.ศ. 2546)
1. ด้านความจงรักภักดี
ส่งเสริมสนับสนุนให้ทุกคนมีความจงรักภักดีต่อสถาบันชาติ ศาสนา พระมหากษัตริย์                       2.  ด้านความปลอดภัย 
2.1 สนับสนุนให้ชุมชนมุความเข้มแข็ง มีความปลอดภัยในชีวิตและทรัพย์สินตั้งศูนย์ประสานงานเฝ้าระวังภัย อปพร. จัดเวรยามร่วมกับเจ้าหน้าที่ตำรวจรับแจ้งเหตุ มีรถประจำศูนย์ พร้อมเครื่องมือสื่อสาร
			2.2 สนับสนุนเครือข่าย อปพร. อสม. กลุ่มสตรี เยาวชน ลูกเสือชาวบ้าน  อาสาพัฒนาชุมชน กำนัน        
			ผู้ใหญ่บ้านให้มีส่วนร่วมในการปฏิบัติหน้าที่รักษาความสงบเรียบร้อยในพื้นที่
			2.3 สนับสนุนให้มีเครื่องใช้ในการดับเพลิงโดยการจัดหาซื้อรถดับเพลิงอุปกรณ์ต่าง ๆ ที่ใช้ในการ   
			ดับเพลิง
นายกเทศมนตรีฯ		2.4 สนับสนุนการแก้ไขปัญหายาเสพติดร่วมกับหน่วยงานอื่น ๆ
			2.5 สนับสนุนให้มีรถรับส่งผู้ป่วยตลอด 24 ชั่วโมงโดยไม่เสียค่าใช้จ่าย
			2.6 ส่งเสริมให้มีการเรียนรู้เกี่ยวกับการป้องกันและแก้ไขปัญหาด้านความปลอดภัยตลอดจนการ
			บรรเทาสาธารณภัย
3.ด้านการพัฒนาสตรี ผู้สูงอายุ ผู้พิการ ผู้ด้อยโอกาส เด็ก เยาวชน
3.1 สนับสนุนดำเนินงานตามนโยบายรัฐบาลเบี้ยยังชีพผู้สูงอายุ 60 ปีขึ้นไป และผู้พิการให้ทั่วถึง
3.2 สนับสนุน ซ่อมแซม สร้างที่อยู่อาศัยให้ผู้ด้อยโอกาส
3.3 สนับสนุน ปรับปรุงสถานที่ออกกดกำลังกายในโรงเรียน ชุมชน พร้อมอุปกรณ์กีฬา
3.4 สนับสนุนให้บริการ ห้องสมุดอินเตอร์เน็ต
3.5 ส่งเสริมพัฒนาศักยภาพสตรี โดยการสนับสนุนงบประมาณในการทำกิจกรรม กลุ่มสตรี การศึกษาดูงาน ฝึกอบรม
3.6 สนับสนุนให้ทุกคนมีความรู้ ความสุข โดยการศึกษาดูงานนอกสถานที่ตามวัย ตามโอกาสและความเหมาะสม
3.7 สนับสนุนให้ความสำคัญ ส่งเสริมผู้พิการ ผู้ด้อยโอกาส มีอาชีพช่วยเหลือตนเองและดำรงชีวิตอย่างมีความสุข
4. ด้านการศึกษา กีฬา ศาสนา วัฒนธรรม และประเพณี
4.1 ส่งเสริมการเรียนรู้จากแหล่งเรียนรู้ ภูมิปัญญาท้องถิ่นโดยสนับสนุนงบประมาณให้กลุ่มสนใจศึกษาดูงาน อบรม สร้างงานตามความถนัดเพื่อพัฒนาคุณภาพชีวิต
4.2 สนับสนุนให้มีการจัดการแข่งขันกีฬานักเรียนและประชาชนในระดับตำบล อำเภอ จังหวัด
4.3 ส่งเสริมให้มีการเรียนรู้ธรรมศึกษาในโรงเรียนและโครงการสวดมนต์เฉลิมพระเกียตริ
4.4 สนับสนุนจัดหาทุนการศึกษา
4.5 สนับสนุนงบประมาณในการสอนพิเศษให้กับนักเรียนชั้นประถมศึกษาปีที่ 6 เพื่อเตรียมตัวสอบแข่งขันในการศึกษาต่อ
4.6 ส่งเสริมสนับสนุนการศึกษาภาคบังคับ การศึกษา ตามอัธยาศัย (กศน) ศูนย์ศึกษาพระพุทธศาสนาวันอาทิตย์
4.7 ส่งเสริมอนุรักษ์ศิลปวัฒนธรรม ประเพณีท้องถิ่น หนังตะลุง มโนราห์ ลิเกป่า เพลงบอก ฯลฯ
4.8 ส่งเสริมประเพณีทำบุญตักบาตร ในโอกาสต่าง ๆ พิธีรดน้ำขอพรผู้สูงอายุ เทศกาลสงกรานต์ ระดับตำบล ประเพณีลอยกระทง ประเพณีเทศกาลเดือนสิบ งานแห่เทียนเข้าพรรษา.
4.9 ส่งเสริมและสนับสนุนการจัดการศึกษาของศูนย์พัฒนาเด็กเล็กในทุกด้านให้มีคุณภาพ
4.10 ส่งเสริมการออกกำลังกาย สนับสนุนให้มีลานกีฬาในชุมชน
5. ด้านเศรษฐกิจ
5.1 สนับสนุน ส่งเสริมอาชีพกลุ่มสนใจโดยการจัดหาวิทยากรให้ความรู้ฝึกทักษะวิชาชีพตั้งกองทุนเพื่อเป็นเงินหมุนเวียนในการดำเนินงาน
5.2 ส่งเสริมภาคเกษตรกรรมแบบผสมผสานเกษตรทางเลือก เกษตรอินทรีย์ กระบวนการเรียนรู้ ภาคเกษตร สนับสนุนงบประมาณให้ศูนย์บริการถ่ายทอดเทคโนโลยีเกษตรตำบล
5.3 ส่งเสริมผลิตภัณฑ์สินค้าสู่วิสาหกิจชุมชน
5.4 ส่งเสริมกลุ่มเกษตรกร สหกรณ์ออมทรัพย์
5.5 สนับสนุนจัดหาเมล็ดพันธ์ข้าวพืช ฯลฯ ให้แก่เกษตรกร
นายกเทศมนตรีฯ		5.6 สนับสนุนส่งเสริมให้ประชาชนมีอาชีพมีรายได้เสริม ลดค่าใช้จ่าย เพิ่มรายได้ตามหลักเศรษฐกิจ 
                                    พอเพียง เผยแพร่ ให้ความรู้ในการพัฒนาคุณภาพชีวิต
6. ด้านรักษาความสะอาดของถนน ทางเดินที่สาธารณะรวมทั้งกำจัดขยะมูลฝอยและสิ่งปฏิกูล
6.1 ส่งเสริมโครงการหน้าบ้าน หน้ามอง
6.2 สนับสนุนการเก็บขยะ มูลฝอย ขยะมีพิษ อย่างเป็นระบบชัดเจน
6.3 ส่งเสริมฟื้นฟูดูแลรักษาทรัพยากรธรรมชาติสิ่งแวดล้อมที่สาธารณะ
6.4 สนับสนุนให้เทศบาลตำบลหนองพ้อเป็นท้องถิ่นทันสมัยก้าวหน้า เช่น ทำป้ายต่าง ๆ จัดภูมิทัศน์ริมถนน อาคารสาธารณะ
6.5 สนับสนุนให้มีโรงฆ่าสัตว์เพื่อการบริโภค ที่สะอาดปลอดภัย
6.6 ส่งเสริมการแก้ปัญหาสถานการณ์โลกร้อนโดยการรณรงค์ปลูกต้นไม้ในที่สาธารณะ ปรับภูมิทัศน์สองข้างถนนโดยการปลูกต้นไม้
7. ด้านสาธารณูปโภค
7.1 สนับสนุนจัดหางบประมาณปรับปรุงสร้างถนนไร้ฝุ่นให้ทั่วถึงเชื่อมโยง ทุกหมู่บ้าน และตัดถนนใหม่ตามความต้องการของประชาชน
7.2 สนับสุนนงานก่อสร้างวางท่อระบายน้ำเพื่อป้องกันน้ำท่วม
7.3 สนับสนุนงบประมาณติดตั้งไฟฟ้าสาธารณะให้ทั่วถึงมีไฟฟ้าใช้ทุกครัวเรือน
7.4 จัดหา ติดตั้งโทรศัพท์สาธารณะเพิ่มเติม
7.5 ปรับปรุงฝาย ทำนบกั้นน้ำขุดลอกเหมืองส่งน้ำน้ำเดิมทุกสายให้สามารถใช้น้ำได้สะดวกเพียงพอในการทำเกษตรกรรม.
7.6 ปรับปรุงกิจการประปาให้ครอบคลุมทั่วถึงเพื่อแก้ปัญหาภัยแล้งการขาดแคลนน้ำอุปโภค บริโภค
8. ด้านความรู้ คู่ คุณธรรมในการบริหารจัดการบ้านเมืองที่ดี
8.1 เน้นกระบวนการมีส่วนร่วมและความต้องการของประชาชนในท้องถิ่นเป็นสำคัญ
8.2 บริหารโดยึดหลักแผนแม่บทชุมชนของทุกหมู่บ้านให้สอดคล้องกับแผนพัฒนาตำบล อำเภอ จังหวัด
8.3 ประสานงานกับส่วนราชการระดับตำบล อำเภอ จังหวัด องค์กรปกครองส่วนท้องถิ่น และหน่วยงานอื่น ๆ ที่เกี่ยวข้อง รวมทั้งกำนันผู้ใหญ่บ้าน แพทย์ สารวัตร ผู้นำชุมชน ผู้นำศาสนาในการร่วมพัฒนาเทศบาลให้เจริญก้าวหน้ายั่งยืน
8.4 พัฒนาความรู้ของบุคลากร เพื่อประสิทธิภาพในการบริหารงานที่มีคุรภาพโปร่งใสตรวจสอบได้ ประทับใจในการให้บริการ
8.5 จัดหาเครื่องมือ เครื่องใช้อุปกรณ์ให้องค์กรเพื่อสร้างมาตราฐานด้านการทำงานที่มีระบบ ระเบียบ
8.6 เพิ่มประสิทธิภาพสถานการณ์คลัง เพื่อพัฒนาท้องถิ่นให้ก้าวหน้า
8.7 สนับสนุนเสริมสร้างความสามัคคี ภายใน  ภายนอก องค์กรอย่างสม่ำเสมอการจัดงานในโอกาสต่าง ๆ การแข่งขันกีฬาตลอดจนให้การสนับสนุน การเข้าร่วมงาน



นายกเทศมนตรีฯ		นโยบายเร่งด่วน
1. ดำเนินการปรับปรุงและพัฒนาระบบประปาให้ชัดเจนสามารถใช้งานได้ตลอดเวลาพร้อมขยายเขตประปาให้ทั่วถึงและเพียงพอแก่ผู้ใช้น้ำ
2. ปรับปรุงพัฒนาถนนสายหลัก สายรอง ภายในตำบลให้เป็นถนนไร้ฝุ่น
3. สำรวจซ่อมแซมไฟฟ้าที่มีอยู่เดิมให้ใช้งานได้และขยายไฟฟ้าสาธารณะเพิ่มเติมและให้มีไฟฟ้าใช้ทุกครัวเรือน
4. ทำความสะอาดริมถนน สายหลัก สายรอง ให้สะอาดเพื่อความปลอดภัย
     การกำหนดยุทธศาสตร์และนโยบายการพัฒนาเทศบาลที่กล่าวข้างต้นได้วางอยู่บนพื้นฐานของความเป็นจริงสอดคล้องกับความต้องการของประชาชนโดยยึดหลักความเสมอภาครวดเร็วทันสมัยโปร่งใสและมีเป้าหมายที่ชัดเจนเพื่อประโยชน์สุขของพี่น้องชาวเทศบาลตำบลหนองพ้อทุกยุทธศาสตร์คือภารกิจหลักในการบริหารจัดการองค์กรให้สามารถแปลงนโยบายไปสู่การบริการสาธารณะต่อชุมชนได้โดยใช้กระบวนการมีส่วนร่วมของประชาชนในการจัดทำแผนพัฒนาตำบลการจัดทำงบประมาณการจัดซื้อจัดจ้างการตรวจสอบการประเมินผล หลังจากที่กระผมได้แถลงนโยบายเป็นที่เรียบร้อยแล้วขออนุญาตใช้เวลาในระเบียบวาระนี้ เพื่อขอจัดโครงการการบริหารโดยเฉพาะอย่างยิ่งในส่วนของคณะผู้บริหารโดยขอแต่งตั้งคณะผู้บริหารเทศบาลตำบลหนองพ้อประกอบด้วยรองนายกเทศมนตรี สองท่าน เลขานุการ นายกเทศมนตรีหนึ่งท่าน ที่ปรึกษาหนึ่งท่านเพื่อให้เป็นไปตามมาตรา 48 อัฎฐ (แก้ไขโดย พ.ร.บ. เทศบาล ฉ. 12 พ.ศ. 2546) ความว่านายกเทศมนตรีอาจแต่งตั้งรองนายกเทศมนตรีซึ่งมิใช่สมาชิกสภาเทศบาลเป็นผู้ช่วยเหลือในการบริหารราชการของเทศบาลตามที่นายกเทศมนตรีมอบหมายให้ตามเกณฑ์ดังต่อไปนี้
(1) เทศบาลตำบลให้แต่งตั้งรองนายกเทศมนตรีได้ไม่เกินสองคน
(2) เทศบาลเมืองให้แต่งตั้งรองนายกเทศมนตรีได้ไม่เกินสามคน
(3) เทศบาลนครให้แต่งตั้งรองนายกได้ไม่เกินสี่คน
     นายกเทศมนตรีอาจแต่งตั้งที่ปรึกษานายกเทศมนตรีและเลขานุการนายกเทศมนตรีซึ่งมิใช่สมาชิกเทศบาลได้โดยในกรณีเทศบาลตำบลแต่งตั้งได้จำนวนรวมกันไม่เกินสองคนในกรณีเทศบาลเมืองให้แต่งตั้งได้จำนวนรวมกันไม่เกินสามคนในกรณีเทศบาลนครให้แต่งตั้งดำจำนวนรวมกันไม่เกินห้าคน
     ดังนั้นกระผมจึงใคร่ขอแต่งตั้งนายศุภชัย  รักปาน และนายคล้อย  สุขรุ่ง  ดำรงตำแหน่ง รองนายกเทศมนตรี ตามคำสั่งเลขที่ 029/2553  นายสมคิด  รักปาน เป็นเลขานุการ นายกเทศมนตรีตามคำสั่งเลขที่030/2553 และนายพิณ  ดำแก้ว เป็นที่ปรึกษานายกเทศมนตรีตามคำสั่งเลขที่ 031/2553  ตามลำดับ จึงเรียนมาเพื่อโปรดทราบโดยทั่วกัน คำสั่งแต่งตั้ง ลงวันที่  11  มีนาคม    พ.ศ.2553 
(ลงชื่อ นายพิทักษ์  พวงมณี นายกเทศมนตรีตำบลหนองพ้อ)
     เทศบาลตำบลหนองพ้อประกอบด้วย ฝ่ายบริหาร และฝ่ายสภา พนักงานเทศบาล พนักงานจ้าง การที่จะเป็นกลไกขับเคลื่อนให้บริการราชการ ตามนโยบายที่ได้แถลงต่อสถาบันอันทรงเกียตริแห่งนี้บรรลุเป้าหมายอย่างมีประสิทธิภาพตอบสนองความต้องการของประชาชนได้อย่างแท้จริงจะต้องได้รับความร่วมมือด้วยดีจากฝ่ายสภาซึ่งเป็นฝ่ายนิติบัญญัติข้าพเจ้าได้รับฉันทานุมัติ จากพี่น้องประชาชนให้เป็นตัวแทนผลักดันงบประมาณเพื่อใช้ในการพัฒนา ชุมชน ท้องถิ่น ให้มีความเจริญก้าวหน้าเทียบเท่ากับเทศบาลตำบลอื่น ๆ
นายกเทศมนตรีฯ	      การทำหน้าที่ของฝ่ายบริหาร มีความยินดีจะให้ทุกฝ่ายตรวจสอบและเข้ามามีส่วนในการบริหารจัดการ จากทุกภาคส่วนเพื่อผลประโยชน์แก่พี่น้องประชาชนและจะทำให้การบริหารจัดการเป็นไปอย่างมีประสิทธิภาพและเกิดประโยชน์คุ้มค่าสูงสุดแก่ส่วนรวม
     กระผมขอขอบคุณท่านประธานสภาฯ สมาชิกสภาเทศบาล และผู้ทรงเกียรติทุกท่าน ที่เข้าร่วมรับฟังการแถลงนโยบาย  ขอขอบคุณมากครับ
ประธานสภาฯ		นั่นคือคำแถลงนโยบายของนายกเทศมนตรีตำบลหนองพ้อการแถลงนโยบายเป็นเรื่องที่สำคัญ			สมาชิกที่จะซักถามในประเด็นต่าง ๆ ที่นายกได้แถลง  เรียนเชิญครับ	
นายสุพัฒน์  หนูจีนเส้ง	เรียนประธานสภาฯ นายกเทศมนตรีฯ สมาชิกสภาฯ ผมนายสุพัฒน์  หนูจีนเส้ง สท. เขต1 			ผมได้ฟังนายกแถลงนโยบายในการทำงาน 2. ด้านความปลอดภัย ข้อ2.3 สนับสนุนให้มีเครื่อง		ใช้ในการดับเพลิงโดยการจัดหา จัดซื้อรถดับเพลิง อุปกรณ์ต่าง ๆที่ใช้ในการดับเพลิงตรงนี้พูด                    		นโยบายแล้วท่านทำได้หรือไม่ เพราะที่เทศบาลของเรายังไม่มีรถดับเพลิง ไปด้านที่ 4 ด้าน  
			การศึกษา กีฬา ศาสนา วัฒนธรรม และประเพณี ข้อ4.5 สนับสนุนงบประมาณในการสอนพิเศษ          
			ให้กับนักเรียน ชั้นประถมศึกษาปีที่ 6 เพื่อเตรียมตัวสอบแข่งขันในการศึกษาต่อ ตรงนี้ผมเห็นด้วย
			เพราะเยาวชนจะมีคุณภาพในวันข้างหน้า  ด้านที่ 8 ด้านความรู้คู่คุณธรรม ในการบริหารจัดการ
			บ้านเมืองที่ดี  ข้อ 8.4 พัฒนาความรู้ ของบุคลากร เพื่อประสิทธิภาพในการบริหารงานที่มีคุณภาพ 
			โปร่งใส ตรวจสอบได้ ประทับใจในการให้บริการ ตรงนี้ผมชอบผมจะตรวจสอบอยู่แล้ว  ขอบคุณมาก
นายธงชัย  เพชรมั่ง         เรียนประธานสภา นายกมนตรีฯ สมาชิกสภาฯ ผมนายธงชัย เพชรมั่ง ส.ท. เขต 1 ผมติดใจ
			นโยบายเร่งด่วนข้อที่ 3 สำรวจซ่อมแซม ไฟฟ้าที่มีอยู่เดิมให้ใช้งานได้และขยายเขตไฟฟ้าสาธารณะ
			เพิ่มเติม และให้มีไฟฟ้าใช้ทุกครัวเรือน ผมเห็นหลายเดือนแล้ว ม.2 ยังไม่สามารถใช้การได้เลย
นายกเทศมนตรีฯ	            เรียนประธานสภาฯ สมาชิกสภาฯ ขอบคุณสมาชิกขอตอบข้อ 2.3 ซึ่งเป็นสิ่งจำเป็นมาก เราได้ทำ     
                                       งบประมาณไว้แล้วสิ่งสำคัญเราดำเนินการแน่นอน รถดับเพลิงอาจจะใช้แบบหัวฉีด เราสามารถให้
			บริการชาวบ้านได้ด้วย ข้อ 4.5 เราได้ไปสังเกตการณ์แล้วที่ผ่านมาประสบผลสำเร็จ เราต้องดำเนิน
			การต่อ ส่วนเรื่องฟ้าประปา ถนน เป็นสิ่งที่สำคัญ และถือเป็นนโยบายเร่งด่วน เราทำแน่นอน
			ข้อ 3.4 ถือหลักในการบริการ เราจะต้องบริการตั้งแต่น้ำดื่ม อยากให้ปฏิบัติทุกเรื่อง ในส่วนของ
			นโยบายเร่งด่วน ข้อ 3 ในความคิดเดิมเราจะพยายามไปซ่อมทุกจุด  สาเหตุที่ช้าเพราะเราไม่มีรถ
			กระเช้า จะพยายามเพิ่มเติมให้ทุกหมู่บ้านตามความจำเป็น ขอบคุณครับง
ประธานสภาฯ		เชิญ สมาชิกท่านอื่นครับ	
นายพริ้ม จอนนุ้ย		เรียนประธานสภาฯ นายกเทศมนตรีฯ สมาชิกสภาฯ ผมนายพริ้ม จอนนุ้ย ส.ท. เขต 1 ผมได้รับ
			นโยบายจากนายก อยากคุยว่าเรื่องนโยบายกำลังเดินทางเกือบทุกข้อ แต่มีติดขัดอยู่นิดหน่อย
			อย่างนโยบายเร่งด่วนเรื่องไฟฟ้าตอนนี้ก็กำลังดำเนินการอยู่ ผมก็ได้คุยกับสมาชิก ฝ่ายบริหาร 
			สั่งการแล้วแต่เรายังทำไม่เสร็จ ผมขอชมเชิญกับฝ่ายบริหารว่าทุกเรื่องทำมาแล้ว เพียงแต่เราประ
			สานต่อแค่นั้นเอง
นายธงชัย เพชรมั่ง           เรียนประธานสภาฯ นายกเทศมนตรีฯ สมาชิกสภาฯ ผมนายธงชัย เพชรมั่ง ส.ท. เขต 1 ผมขอสนับ
	สนุนจัดหารถกระเช้า เพราะตอนนี้เราก็เห็นความเดือดร้อนของชาวบ้านแล้วเราน่าจะมีรถไว้บริการ
ประธานสภาฯ	ขอเชิญท่านอื่น ถ้าไม่มีผมขอขอบคุณท่านนายกที่ได้แถลงนโยบายในการทำงานต่อสภาเป็นที่
	เรียบร้อย สมาชิกได้อภิปรายและนายกก็ได้ตอบข้ออภิปราย ในการพิจารณาร่างประกาศว่าด้วย
	ประมวลจริยธรรมของข้าราชการการเมืองฝ่ายบริหาร และฝ่ายสภาท้องถิ่น ปลัดยื่นญัตติเมื่อวันที่
	9 มีนาคม 2553 ในวันนี้ท่านนายกได้ปฏิบัติหน้าที่ดังนั้นการยื่นญัตติของท่านปลัดต้องเสียออกไป
ประธานสภาฯ	ทั้งสองประเด็นผมขอบรรจุในคราวประชุมครั้งต่อไป ซึ่งผู้ยื่นญัตติร่างประกาศว่าด้วยประมวล
	จริยธรรมของข้าราชการการเมืองฝ่ายบริหารคือ นายกเทศมนตรี และผู้ยื่นญัตติร่างประกาศว่าด้วย
	ประมวลจริยธรรมของข้าราชการการเมืองฝ่ายสภาท้องถิ่นคือ ประธานสภา
ระเบียบวาระที่ 4            เรื่องการกำหนดสมัยประชุมสมัยสามัญประจำปี
ประธานสภาฯ                 ให้สมาชิกสภากำหนดสมัยประชุม รวม 4 สมัย ของปีนี้และของปีถัดไป ซึ่งปี 53 เราได้ประชุมแล้ว
	คือ 1 ก.พ.-2 มี.ค 53 ซึ่งเป็นสมัยสามัญสมัยแรก เชิญเสนอปี 53 ก่อนครับ เราจะยึดแบบเดิมก็ได้
นายธงชัย เพชรมั่ง           เรียนประธานสภาฯ นายกเทศมนตรีฯ สมาชิกสภาฯ ผมนายธงชัย เพชรมั่ง ส.ท. เขต 1 ผมขอยึด
	แบบเดิมตามสมัยประชุม ปี 53
	สมัยที่ 2  1 -30 มิ.ย. 53
	สมัยที่ 3  1- 30 ส.ค. 53
นายธงชัย เพชรมั่ง	สมัยที่ 4  1- 30 พ.ย. 53
	ขอบคุณครับ
ประธานสภาฯ	นั่นคือการกำหนดสมัยประชุม ที่คุณธงชัยเสนอมา คือ
	สมัยที่ 2  1- 30 มิ.ย. 53
	สมัยที่ 3  1- 30 ส.ค. 53
	สมัยที่ 4  1- 30 พ.ย. 53
	     ท่านอื่นครับ ถ้าไม่มีขอมติในที่ประชุม สมาชิกท่านใดเห็นด้วย
มติที่ประชุม	เป็นเอกฉันท์
ประธานสภาฯ	ปีถัดไปคือปี 2554 สมัยแรกเราจะประชุมในเดือนไหน เราจะยึดหลักการเดิมก็ได้
นายสมพงค์ ศรีเงิน	เรียนประธานสภาฯ นายกเทศมนตรีฯ สมาชิกสภาฯ ผมนายสมพงค์ ศรีเงิน สท. เขต 1 ผมเห็นด้วย
	กับปี 2553
	สมัยที่ 1  1 ก.พ. – 2 มี.ค. 54
	สมัยที่ 2  1 – 30 มิ.ย 54
	สมัยที่ 3  1  – 30 ส.ค. 54
	สมัยที่ 4  1  – 30 พ.ย. 54
ประธานสภาฯ	ญัตติของปีถัดไป คือตามที่คุณสมพงค์เสนอ สมาชิกท่านใดเห็นด้วย
มติที่ประชุม	เป็นเอกฉันท์
ระเบียบวาระที่ 5	เรื่องอื่น ๆ
ประธานสภา	จากการที่ได้แจกหนังสือเชิญประชุมไม่มีสมาชิกท่านใด ยื่นญัตติในการเสนอเรื่องต่าง ๆ ถือว่าระเบียบวาระที่ 5 ไม่มีผู้ใดยื่นเข้ามา ผมขอขอบคุณสมาชิกทุกท่านที่เข้าร่วมการประชุมในการแถลง
	นโยบายของนายกในวันนี้ ปิดประชุมเวลา  14.50 น.

